René Descartes

René Descartes (31 Mac 1596 – 11 Februari 1650;"Descartes, René" (US English). Lexico. Oxford University Press. 2020. juga dikenali dengan nama Latinnya Renatus Cartesius) ialah seorang ahli falsafah, ahli matematik, dan ahli sains yang terkenal. Digelarkan sebagai "Pengasas Falsafah Moden" serta "Bapa Matematik Moden", beliau mendapat tempat sebagai salah satu ahli fikir yang terpenting dan terpengaruh pada zaman moden. Untuk kebaikan atau keburukan, kebanyakan daripada falsafah barat yang kemudian merupakan satu reaksi terhadap karya-karyanya yang telah dikaji dengan teliti sejak masanya sehingga hari ini. Descartes adalah salah satu ahli fikir utama dalam Revolusi Sains Dunia Barat. Beliau telah dihormati dengan mempunyai sistem koordinat Cartes yang digunakan dalam geometri satah dan algebra dinamai sempena namanya.

Descartes sering membandingkan pandangannya dengan pandangan pendahulu-pendahulunya. Dalam bahagian permulaan karyanya, Keghairahan Jiwa, beliau sanggup menegaskan bahawa beliau akan menulis tentang topik ini "seolah-olah tiada orang yang pernah menulis tentang perkara ini dahulu". Bagaimanapun, banyak daripada unsur-unsur falsafahnya mempunyai duluan dalam lewat Aristotelianisme, Stoisisme abad ke-16 yang dihidupkan semula, atau oleh ahli-ahli falsafah sebelumnya seperti Augustine. Dalam falsafah semula jadinya, pandangan beliau berbeza dengan skolastisisme dalam dua aspek yang utama: pertama sekali, beliau menolak analisis bahan zahir untuk jirim dan bentuk; kedua, beliau menolak sebarang pengharapan terhadap teleologi untuk menjelaskan fenomena alam semula jadi. Dalam teologinya, beliau menegaskan kebebasan mutlak terhadap penciptaan Tuhan.

Descartes merupakan tokoh utama dalam aliran fikiran rasionalisme Eropah abad ke-17 yang kemudian disokong oleh Baruch Spinoza serta Gottfried Leibniz, tetapi ditentang oleh aliran fikiran empirisisme yang disokong oleh Thomas Hobbes, John Locke, George Berkeley, dan David Hume. Kesemua Leibniz, Spinoza dan Descartes adalah mahir dalam matematik serta juga falsafah, dan Descartes dan Leibniz juga telah banyak menyumbang kepada bidang sains. Sebagai pereka sistem koordinat Cartes, Descartes mengasaskan geometri analisis, satu penghubung antara algebra dan geometri yang amat penting dalam rekaan kalkulus dan analisis. Pemikiran-pemikiran Descartes tentang minda dan mekanisme memulakan kelainan pemikiran barat yang lama kemudian, selepas didorong oleh rekaan komputer elektronik dan kemungkinan kecerdasan mesin, berkembang menjadi, umpamanya, ujian Turing.

 Pengaruh 
 Matematik 
 Falsafah 
Beliau membuahkan pendapat bahawa kewujudan dan keberadaan diri seseorang datang dari keadaan terbentuknya suatu fikiran; perkara ini diabadikan dalam pengungkapan cogito ergo sum mula-mula dalam Discours de la Méthode (bahagian IV) dan kemudiannya dalam Principia Philosophiae (§7).

 Senarai karya penulisan 

 1618. Musicae Compendium; penulisan mengenai teori muzik bersama Isaac Beeckman (ditulis tahun 1618, diterbit anumerta tahun 1650).Cook, H. J., in Porter, R., & Teich, M., eds., The Scientific Revolution in National Context (Cambridge: Cambridge University Press, 1992), pp. 127–129.
 1626–1628. Regulae ad directionem ingenii
 c. 1630. De solidorum elementis
 1630–1631. La recherche de la vérité par la lumière naturelle; penulisan dialog tidak sempurna, diterbitkan tahun 1701.Cottingham, J., Murdoch, D., & Stoothof, R., trans. and eds., The Philosophical Writings of Descartes, Vol. 2 (Cambridge: Cambridge University, 1984), pp. 264ff.
 1630–1633. Le Monde dan L'Homme; masing-masing diterbitkan secara anumerta tahun 1664 dan 1662
 1637. Discours de la méthode (Discourse on the Method).
 1637. La Géométrie
 1641. Meditationes de prima philosophia 
 1644. Principia philosophiae
 1647. Notae in programma
 1648. La description du corps humain, diterbitkan secara anumerta tahun 1667.
 1648. Responsiones Renati Des Cartes..., catatan perbualan dalam suatu soal jawab antara Descartes dan Frans Burman on 16 April 1648; ditemukan semula tahun 1895 
 1649. Les passions de l'âme. Dedicated to Princess Elisabeth of the Palatinate.
 1657. Correspondance (three volumes: 1657, 1659, 1667), diterbutkan penyunting beliau Claude Clerselier.

 Rujukan 

 Pautan luar 
 Tafakur oleh Descartes – diterjemahkan oleh John Veitch (1901)
 Buku Audio Bahasa Perancis (mp3) : petikan mengenai haiwan/mesin daripada Huraian Mengenai Kaedah
 Huraian Mengenai Kaedah  – di Projek Gutenberg
 Pilihan-pilihan daripada Prinsip-prinsip Falsafah  – di Projek Gutenberg
 Biografi Descartes yang terperinci
 Ensiklopedia Katolik: Rene Descartes
 Tafakur, Huraian Mengenai Kaedah, dan Bantahan-bantahan terhadap Jawapan Descartes – versi-versi yang lebih mudah dibaca
 Conscientia Descartes
 Descartes dan Ryle (nota-nota syarahan) 
 Sains Rene Descartes
 Ensiklopedia Falsafah Stanford:
 Epistemologi Descartes
 Etika Descartes
 Kehidupan dan Karya-karya Descartes
 Metafizik Modal Descartes
 Aliran Hujah Ontologi Descartes
 Descartes dan Kelenjar Pineal
 Centro di Studi su Descartes e il Seicento – mengandungi Buletin Cartésian dalam talian
 Centre d'études cartésiennes, Paris IV Sorbonne
 Pusat Penyelidikan Asas-asas Pemikiran Moden, Universiti Bucharest

Kategori:Ahli falsafah Perancis